"F'Marzu jasal ir-raba' vaċċin f'pajjiżna li jirrikjedi doża waħda biss" Waqt il-programm televiżiv XTRA mxandar fuq l-istazzjon Nazzjonali l-Ministru Chris Fearne ħabbar li F'Marzu li ġej Malta mistenni jkollha r-raba' vaċċin kontra l-Covid-19, tal-kumpanija Johnson & Johnson. Id-Deputat Prim Ministru u Ministru għas-Saħħa Chris Fearne żied jgħid li pajjiżna hu stmat li se jkollu kwart ta' miljun doża ta' dan il-vaċċin fejn in-nies li se jitlaqqmu bil-vaċċin Johnson & Johnson jieħdu biss doża waħda minflok tnejn. Il-Ministru għas-Saħħa spjega wkoll li f'Mejju mistenni jibda jitlaqqam il-pubbliku inġenerali u dan hekk kif diversi faxex differenti tal-popolazzjoni qed jitlaqqmu qabel previst grazzi għal pjan maħsub ta' tilqim.